«Three Worlds» har flere betydninger.
***Three Worlds, and the Harvest of This World*** (Oversatt: *Tre verdener, og denne verdens høst*) er en 197-sider religiøs bok, utgitt i 1877 av adventistpredikant Nelson H. Barbour, sammen med Charles Taze Russell, som senere grunnla Watch Tower Bible and Tract Society of Pennsylvania, et av Bibelstudentenes, senere Jehovas vitners, offisielle selskaper.

Boken bruker elementer av Bibelens kronologi, profetisk spekulasjon og eskatologi for å fremme læren om at man kunne fastslå Guds timeplan for Jesu Kristi gjenkomst, bortrykkelsen av de hellige og gjenopprettelsen av jorden til et paradis tilsvarende Edens Hage.

Innhold
-------

Selv om boken bærer både Barbours og Russells navn på forsiden, var boken mest sannsynlig skrevet i sin helhet av Barbour, en tidligere milleritt som brukte William Millers lære som basis. Russells senere lære brukte elementer fra boken. Bokens beregninger av «hedningenes tider», nevnt i Lukas 21:24, i boken beregnet til 2520 år fra 606 f.Kr. bruker en tolkning som fortsatt benyttes av Jehovas vitner. Boken bruker et år-for-dag-system for forståelse av profetier i Bibelen, og presenterer en forklaring som innbefatter «profetiske år» på 360 dager, i kombinasjon med en tolkning av Åpenbaringsboken. Boken trekker også inn milennistiske studier av forfattere fra tidlig på 1800-tallet som formulerte et system som på en oppsiktsvekkende måte angivelig demonstrerte bibel-matematiske sammenhenger, og tilpasset James Usshers kronologiske beregning til bruk i en konklusjon om at 6000 år av menneskehetens historie endte høsten 1873, og at en «gledesmorgen» var i ferd med å begynne for menneskeheten.

*Three Worlds*, med undertittelen «En kort gjennomgang for Bibelens plan for utfrielse» (engelsk: «A Brief Review of the Bible Plan of Redemption»), antok milennistiske resonnementer for å dele verdenshistorien i tre epoker, eller verdener. «Verden som var» eksisterte fra skapelsen og fram til vannflommen, «den nåværende onde verdenen» strakk seg fra vannflommen og fram til en gryende tredje epoke, «verdenen som kommer». I den første beskrevne epoken var verden styrt av engler; gjennom, andre epoken har Satan en begrenset kontroll; tredje epoken vil være under gudommelig styre. Boken fremmer at Kristi andre komme begynte i 1874, og ville bli etterfulgt av en førti år lang innhøstningsperiode som skulle innbefatte opprykkingen av de hellige i 1878, og lede fram til Guds dommedag og nasjonenes vredesdag i 1914.

Etter utgivelsen
----------------

Russell sikret Barbour finansiell støtte for nedskriving av boken etter at Barbours tidskift, *The Herald of the Morning* hadde stopp i utgivelsene, og han ønsket å bruke *Three Worlds* for å inkludere Barbours læresetninger om kronologi med egne trosoppfatninger, blant disse at Kristi død hadde tjent som en løsepenge for den kommende gjenopprettelsen av en menneskehet i en tilstand tilsvarende Adams fullkommenhet. Russell og Barbour skilte lag rundt ett år senere over uenighet om læren om at Kristi død hadde tjent som et gjenløsningsoffer. Russell trakk sin finansielle støtte, og startet utgivelsen av et eget tidsskrift, *Zion's Watch Tower and Herald of Christ's Presence*.

Referanser
----------

1. 1 2 3 4  Penton, M.J. (1997). *Apocalypse Delayed*. University of Toronto Press. s. 19–22. ISBN 0802079733, 9780802079732 Sjekk `|isbn=`-verdien: invalid character (hjelp).
2. 1 2  Crompton, Robert (1996). *Counting the Days to Armageddon*. Cambridge: James Clarke & Co. s. 29–33. ISBN 0227679393.
3. ↑  *Three Worlds, and the Harvest of This World*, N.H. Barbour & C.T. Russell, Rochester, New York, 1877, s. 83.
4. ↑  *Three Worlds and the Harvest of This World*, N.H. Barbour & C.T. Russell, Rochester, NY, 1877, pg 30, 83, 166.
5. ↑  Macmillan, A.H. (1957). *Faith on the March*. Prentice-Hall. s. 26. Arkivert fra originalen 7. september 2009.  «Arkivert kopi». Arkivert fra originalen 7. september 2009. Besøkt 22. april 2012.
6. ↑  Beckford, James A. (1975). *The Trumpet of Prophecy: A Sociological Study of Jehovah's Witnesses*. Oxford: Basil Blackwell. s. 118–119, 151, 200–201. ISBN 0631163107.
7. ↑  Wills, Tony (2006). *A People For His Name*. Lulu Enterprises. s. 9, 10. ISBN 978-1-4303-0100-4.

Eksterne lenker
---------------

* *Three Worlds, utgitt av Barbour og Russell i 1877.*